**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS KONTROLĖS KOMITETO SUDARYMO“ PROJEKTO**

1. **Parengto projekto tikslai ir uždaviniai.**

Savivaldybės tarybos sprendimo projektu siekiama sudaryti Klaipėdos miesto savivaldybės tarybos Kontrolės komitetą, nustatant jo narių skaičių ir patvirtinant komiteto narių vardinį sąrašą. Tokiu būdu norima užtikrinti Kontrolės komiteto efektyvų darbo organizavimą pilna sudėtimi. Lietuvos Respublikos vietos savivaldos įstatymo (toliau – Įstatymas) 20 straipsnio 1 dalyje nustatyta, kad kiekvienoje savivaldybėje privaloma sudaryti Kontrolės komitetą. Kontrolės komitetas sudaromas iš vienodo visų savivaldybės tarybos narių frakcijų, grupių ir į jokią frakciją ar grupę nesusivienijusių deleguotų savivaldybės tarybos narių skaičiaus. Kontrolės komiteto sudėtis turi būti pakeista ne vėliau kaip per 2 mėnesius, pasikeitus savivaldybės tarybos narių frakcijų ar grupių skaičiui. Jeigu visi savivaldybės tarybos nariai sudaro savivaldybės tarybos daugumą, Kontrolės komitetas, sudaromas iš savivaldybės tarybos daugumos atstovų, veikia tol, kol savivaldybės taryboje susidaro savivaldybės tarybos opozicija.

Įstatymo 20 straipsnio 2 dalyje reglamentuota, kad Kontrolės komiteto pirmininko pavaduotoją iš komiteto narių (savivaldybės tarybos daugumos) skiria savivaldybės taryba.

**2. Projekte aptartų klausimų teisinis reglamentavimas.**

Naujai išrinktai Klaipėdos miesto savivaldybės tarybai pradėjus darbą, turi būti patvirtintas naujos sudėties Kontrolės komitetas bei paskirtas šio komiteto pirmininko pavaduotojas.

Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 ir 5 punktais, 19 straipsnio 3 dalimi ir 20 straipsnio 1 ir 2 dalimis ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 26.1 ir 26.2 papunkčiais.

**3. Siūlomos naujos teisinio reglamentavimo nuostatos ir laukiami rezultatai.**

Tarybai priėmus šį sprendimą, bus sudarytas pilnos sudėties Klaipėdos miesto savivaldybės tarybos Kontrolės komitetas bei paskirtas šio komiteto pirmininko pavaduotojas.

**4. Numatomo teisinio reguliavimo poveikio vertinimas.**

Neigiamų priimto sprendimo pasekmių nenustatyta.

**5. Projektui įgyvendinti reikalingas kitų teisės aktų keitimas, naujų teisės aktų priėmimas.**

Kitų teisės aktų priėmimas nenumatytas.

**6. Biudžeto lėšų poreikis projektui įgyvendinti, lėšų sutaupymo galimybės įgyvendinant projektą, finansavimo šaltiniai.**

Papildomų lėšų poreikis nenumatomas.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Nėra.

**8. Kiti sprendimui priimti reikalingi pagrindimai, skaičiavimai ir paaiškinimai.**

Papildomi skaičiavimai ir kt. neatliekami.

PRIDEDAMA. Teisės aktų ištraukos, 1 lapas.

|  |  |  |
| --- | --- | --- |
| L. e. p. Tarybos sekretoriato skyriaus vedėja |  | Asta Digrienė |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos kompetencija**

<...>

2. Išimtinė savivaldybės tarybos kompetencija:

<...>

4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;

5) savivaldybės tarybos komitetų ir komisijų pirmininkų ir pirmininkų pavaduotojų skyrimas (išskyrus šiame įstatyme nustatytas išimtis);

**19 straipsnis. Savivaldybės tarybos komitetai**

<...>

3. Savivaldybės tarybos komitetai sudaromi ne mažiau kaip iš 3 savivaldybės tarybos narių savivaldybės tarybos sprendimu. Sudarant komitetus, laikomasi proporcinio daugumos ir mažumos atstovavimo principo. Komitetų ir jų narių skaičių, komitetų įgaliojimus, išskyrus Kontrolės komiteto įgaliojimus, nustato savivaldybės taryba. Komitetų darbo tvarka nustatoma reglamente.

**20 straipsnis. Kontrolės komitetas**

1. Kiekvienos savivaldybės taryba privalo sudaryti Kontrolės komitetą. Kontrolės komitetas sudaromas iš vienodo visų savivaldybės tarybos narių frakcijų, grupių ir į jokią frakciją ar grupę nesusivienijusių deleguotų savivaldybės tarybos narių skaičiaus. Kontrolės komiteto sudėtis turi būti pakeista ne vėliau kaip per 2 mėnesius, pasikeitus savivaldybės tarybos narių frakcijų ar grupių skaičiui. Jeigu visi savivaldybės tarybos nariai sudaro savivaldybės tarybos daugumą, Kontrolės komitetas, sudaromas iš savivaldybės tarybos daugumos atstovų, veikia tol, kol savivaldybės taryboje susidaro savivaldybės tarybos opozicija.

2. Kontrolės komiteto pirmininką iš komiteto narių deleguoja savivaldybės tarybos opozicija raštu, pasirašytu daugiau kaip pusės visų savivaldybės tarybos opozicijos narių ir viešai įteiktu savivaldybės tarybos posėdžio pirmininkui. Kontrolės komiteto pirmininko pavaduotoją iš komiteto narių (savivaldybės tarybos daugumos) skiria savivaldybės taryba. <...>

PATVIRTINTA

Klaipėdos miesto savivaldybės tarybos

2023 m. kovo 23 d. sprendimu Nr. T2-19

 **KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

26.1. Komitetas sudaromas iš ne mažiau kaip 3 Tarybos narių Tarybos sprendimu. Taryba tvirtina vardinį komiteto narių sąrašą.

26.2. Į Kontrolės komitetą įeina vienodas visų Tarybos narių frakcijų, Tarybos narių grupių ir į jokią frakciją ar grupę nesusivienijusių deleguotų Tarybos narių skaičius. Kontrolės komiteto sudėtis turi būti pakeista ne vėliau kaip per 2 mėnesius, pasikeitus Tarybos narių frakcijų ar grupių skaičiui. Sudarant kitus komitetus, laikomasi proporcinio daugumos ir mažumos atstovavimo principo.